चित्तौड़गढ़ के यात्री की पुष्कर से जीप चोरी
पुष्कर | चित्तौड़गढ़से पुष्कर यात्रा करने आए यात्री की बीती रात पुष्कर से बोलेरो जीप उड़ा ले गए। पुलिस के अनुसार चितौड़गढ़ जिले के डूंगला निवासी कालूराम उसके साथी बुधवार को बोलेरो जीप में पुष्कर यात्रा करने आए थे। सभी यात्री जीप हेलोज रोड स्थित दाधीच आश्रम (धर्मशाला) के बाहर खड़ी कर आश्रम में रात्रि विश्राम के लिए ठहर गए। यात्री सुबह उठ कर आश्रम से बाहर आए तो उन्हें जीप नहीं मिली। जीप मालिक ने तत्काल इसकी सूचना पुलिस को दी। घटना के संबंध में पुलिस ने जीप मालिक कालूराम की रिपोर्ट पर अज्ञात व्यक्तियों के खिलाफ जीप चोरी करने के आरोप में मुकदमा दर्ज कर उनकी सरगर्मी से तलाश शुरू कर दी है।
bho_Deva hin_Deva